Found Footage

Found Footage (מושג שאול בעברית: פָאוּנְד פוּטֵג; בתרגום חופשי: קטעי וידאו שנמצאו) היא תת-סוגה של סרטי מתח עלילתיים שבהם העלילה מוצגת כהקלטות וידאו גולמיות שנעשו על ידי אחת או יותר מהדמויות שהיו מעורבות בהתרחשות. ההקלטות אבדו כביכול, אך נמצאו על ידי מישהו אחר בחלוף הזמן, בדרך כלל כאשר המעורבים, כולם או חלקם, מתים או נעדרים. לעיתים יוצגו הצילומים עם עריכה ופרשנות של מי ש"מצא" אותם, ואצל הצופה נוצרת אשליית צילום וידאו אותנטי של אירוע שהתרחש במציאות. סגנון קולנועי זה משמש לרוב בסרטי אימה, תופעות על-טבעיות ומסתורין, אך מכיוון שטכנולוגיות הצילום זולות יחסית, הסגנון משמש גם בסרטי פשע, מלחמה, קומדיות וסדרות טלוויזיה.

סרט מוגדר כפאונד פוטג' כאשר למצלמה יש תפקיד בעלילה ומקור ידוע בסרט (On screen; בניגוד לסרטים עלילתיים שבהם המצלמה חיצונית להתרחשות - Off screen). האירוע לא היה המניע לצילום, אלא התרחש בזמן שנעשו צילומים מסיבות אחרות, והמעורבים נקלעו אליו בעל כורחם.

במקורה, פאונד פוטג' היא סוגה מובחנת העומדת בפני עצמה וכוללת שילוב של קטעי סרטונים אותנטיים בסרטי תעודה, פרסומות ווידאו קליפים מוזיקליים. ואולם, ההגדרה הוחלה גם על סרטים בדיוניים הנחזים כתיעודיים. כבר בשנת 1974 השתמש אורסון ולס בטכניקה זו בבימוי הסרט "ז' זה זיוף" על זייפן האמנות אלמיר דה הורי. ולס שילב בסרט קטעים תיעודיים אמיתיים של דה הורי, וכן פנה לצופים מחדר העריכה כדי לשכנע אותם ב"אמיתות" הסיפור. בזכות סרט זה נחשב ולס לממציא הקולנוע המוקומנטרי. באופן דומה יצר הבמאי סטיוארט קופר בשנת 1975 את סרט המלחמה העלילתי "Overlord" שבו שילב צילומים אותנטיים של הפלישה לנורמנדי.

מחשש לבלבול עם סרטי קולאז' של קטעים אמיתיים שנאספו ממקורות שונים, יש המקפידים לציין "קטעי וידאו מפוברקים שנמצאו" (Faux Found-footage), ואילו חוקר הקולנוע דייוויד בורדוול חולק על עצם המושג "קטעי וידאו שנמצאו", ומעדיף להגדיר את הגימיק הזה בסרטים בדיוניים כ"קטעי וידאו שהתגלו" (Discovered Footage). מבקר הקולנוע הישראלי דורון פישלר סבור שהמושג הנכון הוא Assembled Footage (בעברית: קטעי וידאו מקובצים), מכיוון שכל שוט הגיע ממצלמה שיש לה קיום מוצדק בסרט.

בניתוח של 500 סרטי פאונד פוטג', אתר Found Footage Critic זיהה ארבע פרספקטיבות צילום:
# פרספקטיבה של גוף ראשון – הדמות הראשית חווה את האירוע בעודה אוחזת במצלמה, והצופה רואה את ההתרחשות מנקודת מבטה. עבור פרספקטיבה זו, משתמשים בטכניקת צילום מנקודת מבט (POV - Point of View Shot), המכונה גם מצלמה סובייקטיבית .
# מוקומנטריה (לחלופין: סגנון פסאודו-דוקומנטרי) – צילום ראיונות או תחקירים מדומים אודות האירוע.
# פרספקטיבה חדשותית – כביכול, צוות חדשות מקצועי מסקר אירוע, והצופה רואה את ההתרחשות "דרך" מצלמת הטלוויזיה.
# פרספקטיבה של מצלמת אבטחה – מצלמה נייחת המצלמת באופן אוטומטי אירוע המתרחש במרחב שהמצלמה מכסה.
מידע בדף זה ללא הפניות למקורות, מבוסס על שני מאמרים: מאמר בבלוג של דייוויד בורדוול ומאמר באתר Found Footage Critic.

==היסטוריה==
לסגנון קולנועי זה יש תקדימים בספרות וברדיו: בספרות מוכרים רומנים אפיסטולאריים הערוכים כאסופות מכתבים או קטעי יומנים אישיים שנכתבו כביכול בידי דמות מרכזית בעלילה: דרקולה מאת ברם סטוקר, פרנקנשטיין מאת מרי שלי וקריאתו של קת'ולהו מאת ה. פ. לאבקראפט, כולם נמנים עם סוגה זו. אורסון ולס השתמש בטכניקה דומה בשנת 1938 כאשר שידר ברשת הרדיו של סי.בי.אס את התסכית מלחמת העולמות, כעיבוד לרדיו של הרומן מאת ה. ג'. וולס. הסיפור עובד כמשדר חדשות דרמטי שתיאר כביכול את פלישת אנשי מאדים בשידור חי, והשידור נשמע אמין עד כדי כך שהמאזינים נבהלו וחשבו שמדובר באירוע אמיתי.

במחצית השנייה של המאה ה-20 שימשו טכניקות צילום המאפיינות את סגנון הפאונד פוטג', בעיקר בסרטים מוקומנטריים דלי-תקציב שצולמו תוך ימים ספורים, כגון: "Culloden" משנת 1964, "יומנו של דייוויד הולצמן" (1967), "ספיינל טאפ" (1984), "בוב רוברטס" (1992), "The Watermelon Woman" (1996), ועוד. האפשרות ליצור סרט עם ממד ריאליסטי בתקציב נמוך קסמה ליוצרי סרטי אימה שנוטים להיות דלי-תקציב. סרטים פורצי דרך היו "שואת הקניבלים" (1980) המהפכני, והסרט "The Last Broadcast" (1998) שנחשב לחלוץ השימוש במצלמה ביתית לצילום אירוע שהתרחש כביכול במציאות. אולם הסגנון הפך לפופולרי בעיקר בעקבות צאתו לאור של "פרויקט המכשפה מבלייר" (1999) אשר נחשב לאבטיפוס של סרטי פאונד פוטג' מודרניים.

ציוד חובבני המפחית את עלויות ההפקה, כגון מצלמות וידאו ומצלמות של טלפונים חכמים עם תמונות וצליל באיכות נמוכה יחסית, נחשב לגיטימי בגלל התוצאה הריאליסטית. בדרך כלל, הפקה זולה מבטיחה את רווחיות הסרט. בשנת 2007 הפיק אורן פלי את "פעילות על-טבעית" בעלות של 15,000 דולר בלבד, ורק בארצות הברית גרף הסרט הכנסות של כ-300 מיליון דולר. סרטים שנעשו מאוחר יותר, "השטן שבפנים" (2012) שהכניס כ-30 מיליון דולר, ו"הסר חבר" (2014) שהכניס יותר מ-64 מיליון דולר, נעשו בתקציב של מיליון דולר בלבד כל אחד. בעקבות התפתחותה והצלחתה של סדרת סרטי "פעילות על-טבעית" נוצרו שתי תופעות: ראשית, יריבות בתעשיית סרטי האימה. דייוויד בורדוול טוען שהסרטים "Paranormal Entity" משנת 2009 ו"גירוש השדים האחרון" משנת 2010 נעשו תוך "גנבה בוטה" מהרעיון של פלי. שנית, בגלל הדימוי הריאליסטי, טכניקות פאונד פוטג' יושמו גם בסרטים עתירי תקציב כגון "קלוברפילד" (2008) שנעשה בתקציב של 25 מיליון דולר, ו"כרוניקה בזמן אמת" (2012) עם 12 מיליון דולר.

המבקר סקוט טוביאס טען שבעשור הראשון של המאה ה-21, סרטי פאונד פוטג' הם מה שהיו סרטי סלאשר בשנות ה-80 של המאה ה-20. בשנת 2014 צפה הבמאי והתסריטאי כריסטופר לאנדון שהסגנון יחרוג מסוגת האימה ויתפשט לסוגות אחרות. ברוח זו, במחצית העשור השני של המאה נעשו סרטים ששולבו עם סוגת המותחן הטכנולוגי המעמידה טכנולוגיה במרכז העלילה: בסרט "הסר חבר" מתרחשת העלילה כולה במדיה החברתית, צגי מחשב ומצלמות רשת. סרט המדע הבדיוני "הארדקור הנרי" (2015) מצולם בפרספקטיבה של גוף ראשון, כביכול דרך עיניו של הגיבור, סייבורג בשם הנרי. הקרנת הסרט בפסטיבל SXSW במרץ 2016 עוררה את השאלה באיזו מידה טכניקת POV תתפתח ותחליף את טכניקת הפאונד פוטג' הקלאסית.

כמו סוגות קולנועיות אחרות, גם על סרטי פאונד פוטג' נעשתה פרודיה, כאשר בשנת 2013 יצאה לאקרנים הקומדיה "הבית הרדוף" שעושה הומאז' בעיקר לסדרת "פעילות על-טבעית" ולסרט "השטן שבפנים", אך גם לאחרים, כגון סרט האימה "מגרש השדים" וקומדיית הפשע השחורה "ספרות זולה". בשנת 2014 יצא סרט ההמשך, "הבית הרדוף 2".

בתאריכים 24–25 במרץ 2018 התקיים בסן פרנסיסקו פסטיבל קולנוע ראשון לסרטי פאונד פוטג', בשם "The Unnamed Footage Festival" (בתרגום חופשי לעברית: הפסטיבל לסרטי וידאו ללא שם). המארגנים הצהירו שמטרת הפסטיבל היא להפוך סגנון זה מתת-סוגה גרידא לאסכולה קולנועית לגיטימית.

==אפקטים וטכניקות==
המטרה המרכזית היא לשוות לצילומים אמינות של אירוע אמיתי. הבמאי אדוארדו סאנצ'ז הצביע על הצורך לא להגזים במידת הריאליזם של האירועים. הוא הסביר שקהל הצופים יודע לזהות מתי משטים בו, ואפילו בסרטי מפלצות מצפים להתנהגות אנושית מצד הדמויות. סאנצ'ז מצביע על אתגר מרכזי, והוא: לספק הצדקה להמשך מעשה הצילום במצבים שבהם כל אדם היה מפסיק לצלם. הוא מביא דוגמה לכך ב-"V/H/S" שבו הגיבורים רוכבים על אופניים כשהם מצוידים במצלמות גו פרו על קסדותיהם.

עקב מגבלות תקציב, כמעט שאין אפקטים חזותיים ממוחשבים (Computer-generated Imagery), אלא נעזרים בפרקטיקות צילום שונות. פרקטיקה מקובלת היא שהשחקנים עצמם אוחזים מצלמות ומצלמים תוך כדי תנועה, כך שמתקבלים אפקטים של צילום חובבני ומצלמה רועדת (Shaky Camera או Handheld Camera). לעיתים קרובות הבמאי עצמו מגלם את הדמות האוחזת במצלמה, פרקטיקה שמאפשרת לו לשלוט טוב יותר בהפקה ולחסוך זמן וכסף. באופן מסורתי משתמשים בציוד צילום שאיננו החדיש ביותר, אולם הזמינות הגוברת של איכות טכנולוגית ורזולוציה גבוהה במחיר שווה לכל נפש, צמצמה את הפער בין איכות צילום חובבני לאיכות מקצועית. הבמאי צ'אד ויללה סיפר שסרט האתחול של סדרת סרטי "V/H/S" צולם באיכות הפרדה גבוהה, וכדי להפחית את האיכות, הצילום הומר לתקליטור, הורץ במצלמת 8 מ"מ, והתוצאה עברה דיגיטציה. קודם לכן, בהפקת "Overlord" נעשה שימוש בעדשות צילום צבאיות גרמניות מקוריות מתקופת מלחמת העולם השנייה, כדי להתאים את איכות הצילומים לקטעים הדוקומנטריים האמיתיים ששולבו בסרט.

נהוג להניח שמגבלות תקציב פוגמות באיכות ובאפקטיביות של הסרטים ומאלצות את המפיקים למצוא פתרונות זולים. אולם כנגד זה קיימת טענה שדווקא שחקנים חסרי ניסיון ולא מיומנים בצילום, בנוסף לציוד ביתי ואתרים אמיתיים - כל אלה חיוניים ליצירת סרט פאונד פוטג' מוצלח. מפיקים ובמאים מעדיפים ללהק שחקנים לא מוכרים. מעבר לכך שהדבר מוזיל את עלות ההפקה, הטענה היא שאם הצופים יזהו כוכבים ושחקנים המוכרים להם מתפקידים אחרים, אשליית המציאות תיפגם. אך נראה שלאור יתרונותיו של הסגנון, נעשים גם סרטים שאליהם מלוהקים גם שחקנים ידועים, כגון "סוף המשמרת" (2012), סרט משטרה בכיכובם של ג'ייק ג'ילנהול ומייקל פניה.

התסריטים כוללים הנחיות כלליות תוך השארת מרחב אלתור לשחקנים. העלילות מתרחשות לרוב באתר יחיד, ומקובל ראשית לבחור אתר צילומים ואז להתאים את התסריט לאתר כדי לנצלו באופן מיטבי. שני מאפיינים אלה מאפשרים צילום שוטים ארוכים מהמקובל בקולנוע. למשל, במהלך צילומי "הסר חבר", סיפור העלילה המלא לא נחשף לשחקנים עד אחרי סיום העריכה, ההפקה הכניסה תפניות בעלילה ושלחה אותן במסרונים לשחקנים תוך כדי הצילומים, והם נדרשו לאלתר לפי השינויים. הסרט כולו צולם ברצף אחד של 80 דקות.

על מנת ליצור ולשמר אצל הצופים אווירת מציאות מתחילת הסרט, בדרך כלל אין כתוביות פתיחה המציגות את הסרט כמקובל בקולנוע, אך ייתכנו כותרות המסבירות את הרקע לאירועים, משל היה זה סרט תעודי או דיווח עיתונאי. לרוב אין מוזיקת פתיחה, רקע וליווי, והשמעת מוזיקה תיתכן רק כאשר יש לה מקור ידוע בסרט עצמו. כדוגמה, את הסרט "הסר חבר" פותח הלוגו של חברת סרטי יוניברסל עם שיבושים המדמים הפרעה סטטית, ללא מוזיקה וכתוביות, ומוזיקת ליווי מושמעת מהלפטופ של גיבורת הסרט. לצד זאת, נוצרה תת-סוגה של סרטים היברידיים שמשולבים בהם אלמנטים של פאונד פוטג' ושל צילום עלילתי רגיל, ביחס משתנה ביניהם. דוגמאות לסרטים היברידיים: במותחן האימה "ראיות" (2012), העלילה העיקרית מתרחשת בצילומי וידאו שהמשטרה מצאה, ואילו חקירת המשטרה מצולמת כסרט עלילתי רגיל. כמו כן, יש מוזיקת פתיחה, ומוזיקת ליווי - בחלק האחרון של הסרט. במותחן הטכנולוגי "משחקי חובה" (2016), מצלמות רשת ומצלמות סלולריות ממלאות תפקיד מרכזי, אך לממשקי המשתמש של המצלמות אין משמעות בעלילה. כמו כן, הסרט מתחיל בסצנה המתרחשת במצלמת רשת, ללא כתוביות ומוזיקת פתיחה.

לעיתים, גם מסע השיווק כולל טכניקות שנועדו ליצור מצג של סרטי וידאו אותנטיים ודמויות אמיתיות. למשל, במהלך ההקרנות המוקדמות של "פרויקט המכשפה מבלייר" בפסטיבלים השונים, פוזרו כרזות "נעדר/ת" עם תמונות הדמויות המרכזיות, ובאתר IMDb נרשמו הדמויות כ"נעדר/ת, כנראה מת/ה". במסגרת הפקת "הסר חבר", נפתחו חשבונות פייסבוק עבור גיבורי הסרט, ועבור האנטי-גיבורה שהתאבדה שנה לפני אירועי הסרט, נפתחו דף הנצחה וחשבון טוויטר שבאמצעותו יכלו הנוכחים בהקרנה המוקדמת לשוחח עם רוח הרפאים שלה.

==דוגמאות נוספות==
{| class="wikitable mw-collapsible mw-collapsed"
|+קולנוע וטלוויזיה
|-
!שנה
!שם בשפת המקור
!שם בעברית
!סוגה
!מדינה
!במאי
!הערות
|-
|1992
|<div class="mw-content-ltr">Man Bites Dog</div>
|איש נשך כלב
|קומדיית פשע שחורה; מוקומנטרי
|בלגיה
|רֶמִי בֶּלְווֹ
|דובר צרפתית
|-
|1995
|<div class="mw-content-ltr">Forgotten Silver</div>
|
|מוקומנטרי
|ניו זילנד
|פיטר ג'קסון
|
|-
|1998
|<div class="mw-content-ltr">UFO Abduction</div>
|החייזרים באים
|אימה; מדע בדיוני
|ארצות הברית
|דין אליוטו
|סרט אתחול
|-
|2000
|<div class="mw-content-ltr">Book of Shadows: Blair Witch 2
</div>
|
|אימה פסיכולוגי
|ארצות הברית
|ג'ו ברלינגר
|סרט המשך לסרט משנת 1999
|-
|2001
|<div class="mw-content-ltr">August Underground</div>
|
|סרט ניצול
|ארצות הברית
|פרד ווגל
|סרט אתחול. שני סרטי המשך יצאו בשנת 2003 ובשנת 2007
|-
|2002
|<div class="mw-content-ltr">Interview with the Assassin</div>
|ראיון עם מתנקש
|דרמה מוקומנטרית
|ארצות הברית
|ניל בורגר
|מבוסס על תאוריית קונספירציה סביב רצח הנשיא קנדי
|-
| rowspan="2" |2003
|<div class="mw-content-ltr">Zero Day</div>
|יום האפס
|דרמה
|ארצות הברית
|בן קוצ'יו
|
|-
|<div class="mw-content-ltr">The Last Horror Movie</div>
|סרט האימה האחרון
|אימה
|בריטניה
|ג'וליאן ריצ'רדס
|
|-
|2004
|<div class="mw-content-ltr">Incident at Loch Ness</div>
|תקרית בלוך נס
|מוקומנטרי
|בריטניה
|זאק פן
|
|-
|2005
|<div class="mw-content-ltr">The Curse</div>
|הקללה
|אימה
|יפן
|קוג'י שיראישי
|
|-
| rowspan="3" |2006
|<div class="mw-content-ltr">The Collingswood Story</div>
|
|אימה
|בריטניה
|מייק קוסטנצה
|סרט עצמאי; זכה בפרס הליהוק הטוב ביותר בפסטיבל סן פרנסיסקו
|-
|<div class="mw-content-ltr">The Hunt</div>
|ניצוד
|דרמה
|דנמרק
|פריץ קירש
|
|-
|<div class="mw-content-ltr">Alone with Her</div>
|לבד איתה
|מותחן פשע
|ארצות הברית
|אריק ניקולאס
|
|-
| rowspan="5" |2007
|<div class="mw-content-ltr">Welcome to the Jungle</div>
|ברוכים הבאים לג'ונגל
|מוקומנטרי; אימה
|ארצות הברית
|ג'ונתן הנסלי
|
|-
|<div class="mw-content-ltr">The Poughkeepsie Tapes</div>
|קלטות פוקיפסי
|אימה
|ארצות הברית
|ג'ון אריק דאודל
|
|-
|<div class="mw-content-ltr">Death of a Ghost Hunter</div>
|מותה של ציידת הרוחות
|אימה
|ארצות הברית
|שון טרטה
|
|-
|<div class="mw-content-ltr">Diary of the Dead</div>
|יומן המתים
|אימה; זומבים
|ארצות הברית
|ג'ורג' רומרו
|
|-
|<div class="mw-content-ltr">REC</div>
|פחד, מצלמים
|אימה; זומבים
|ספרד
|חואמה באלאגרו
|סרט אתחול. יצאו שלושה סרטי המשך: 2009, 2012, 2014. במקור, העיצוב הגרפי של שם הסרט הוא [REC<span style="color:red;">•</span>] כתצוגת מצב הקלטה במצלמת וידאו.
|-
| rowspan="2" |2008
|<div class="mw-content-ltr">Quarantine</div>
|שטח ההסגר
|אימה; על טבעי
|ארצות הברית
|ג'ון אריק דאודל
|עיבוד לסרט הספרדי REC
|-
|<div class="mw-content-ltr">Lake Mungo</div>
|אגם מונגו
|אימה פסיכולוגי
|אוסטרליה
|ג'ואל אנדרסון
|
|-
| rowspan="2" |2009
|<div class="mw-content-ltr">District 9</div>
|מחוז 9
|מדע בדיוני
|ניו זילנד
|ניל בלומקאמפ
|
|-
|<div class="mw-content-ltr">The Ritual</div>
|הפולחן
|אימה
|ארצות הברית
|מייקל הפסטורם
|
|-
| rowspan="5" |2010
|<div class="mw-content-ltr">Lunopolis</div>
|
|מדע בדיוני
|ארצות הברית
|מאתיו אוואנט
|הופץ לצפייה ביתית בלבד
|-
|<div class="mw-content-ltr">A Serbian Film</div>
|סרט סרבי
|מותחן ניצול
|סרביה
|סרדן ספאסויביץ'
|
|-
|<div class="mw-content-ltr">Undocumented</div>
|
|אימה
|ארצות הברית
|כריס פקובר
|
|-
|<div class="mw-content-ltr">The Virginity Hit</div>
|
|קומדיה
|ארצות הברית
|האק בוטקו
|
|-
|<div class="mw-content-ltr">Atrocious</div>
|
|אימה
|ספרד
|פרננדו ברדה לונה
|
|-
| rowspan="6" |2011
|<div class="mw-content-ltr">Trollhunter</div>
|צייד הטרולים
|פנטזיה שחורה
|נורווגיה
|אנדריי אוברדל
|
|-
|<div class="mw-content-ltr">Ragini MMS</div>
|
|אימה
|הודו
|פוואן קריפאלאני
|
|-
|<div class="mw-content-ltr">The Tunnel</div>
|המנהרה
|אימה
|אוסטרליה
|קארלו לדסמה
|
|-
|<div class="mw-content-ltr">Megan Is Missing</div>
|
|אימה
|ארצות הברית
|מייקל גוי
|
|-
|<div class="mw-content-ltr">Grave Encounters</div>
|
|אימה על-טבעי
|קנדה
|קולין מיניהאן
|
|-
|<div class="mw-content-ltr">Apollo 18</div>
|אפולו 18
|אימה; מדע בדיוני
|ארצות הברית / קנדה
|גונזאלו לופז-גאז'גו
|
|-
| rowspan="6" |2012
|<div class="mw-content-ltr">Apartment 143</div>
|דירה 143
|אימה
|ספרד
|רודריגו קורטס
|
|-
|<div class="mw-content-ltr">The Dinosaur Project</div>
|דינוזאורים בקונגו
|מדע בדיוני; הרפתקאות
|בריטניה
|סיד בנט
|
|-
|<div class="mw-content-ltr">A Night in the Woods</div>
|
|אימה
|בריטניה
|ריצ'רד פארי
|
|-
|<div class="mw-content-ltr">The Conspiracy</div>
|המזימה
|מותחן פסיכולוגי
|קנדה
|כריסטופר מק'ברייד
|
|-
|<div class="mw-content-ltr">The Bay</div>
|המפרץ
|אימה
|ארצות הברית
|בארי לווינסון
|
|-
|<div class="mw-content-ltr">Dabbe: Bir CinVakasi</div>
|
|אימה;
ניצול
|טורקיה
|חסן קאראצ'אדאג
|
|-
| rowspan="6" |2013
|<div class="mw-content-ltr">The Frankenstein Theory</div>
|תאוריית הפרנקנשטיין
|אימה
|ארצות הברית
|
אנדרו ויינר
|
|-
|<div class="mw-content-ltr">Willow Creek</div>
|
|אימה
|ארצות הברית
|בובקט גולדתוייט
|
|-
|<div class="mw-content-ltr">Europa Report</div>
|דו"ח אירופה
|מדע בדיוני
|ארצות הברית
|סבסטיאן קורדרו
|
|-
|<div class="mw-content-ltr">The Dirties</div>
|המטונפים
|קומדיה
|קנדה
|מאט ג'ונסון
|
|-
|<div class="mw-content-ltr">The Sacrament</div>
|הפולחן
|אימה
|ארצות הברית
|טי ווסט
|
|-
|<div class="mw-content-ltr">The Hunted</div>
|מאבק צמוד
|מותחן
|ארצות הברית
|ג'וש סטיוארט
|
|-
| rowspan="9" |2014
|<div class="mw-content-ltr">Devil's Due</div>
|יורש השטן
|אימה פסיכולוגי
|ארצות הברית
|מאט בטינלי-אולפין
|
|-
|<div class="mw-content-ltr">Earth to Echo</div>
|להציל את אקו
|מדע בדיוני
|ארצות הברית
|דייב גרין
|
|-
|<div class="mw-content-ltr">Into the Storm</div>
|בתוך הסופה
|סרט אסונות
|ארצות הברית
|סטיבן קווייל
|
|-
|<div class="mw-content-ltr">As Above, So Below</div>
|עמוק למעלה
|אימה
|ארצות הברית
|ג'ון אריק דאודוול
|
|-
|<div class="mw-content-ltr">The Possession of Michael King</div>
|הרדיפה של מייקל קינג
|אימה
|ארצות הברית
|דייוויד יונג
|
|-
|<div class="mw-content-ltr">The Taking of Deborah Logan</div>
|ההשתלטות על דברה לוגן
|על טבעי
|ארצות הברית
|אדם רוביטל
|
|-
|<div class="mw-content-ltr">Babysitting</div>
|בייביסיטינג
|קומדיה
|צרפת
|פיליפ לאשו, ניקולה בנאמו
|סרט הביכורים של לאשו כבמאי
|-
|<div class="mw-content-ltr">Creep</div>
|קריפ
|אימה
|ארצות הברית
|פטריק ברייס
|סרט הביכורים של ברייס כבמאי
|-
|<div class="mw-content-ltr">The Pyramid</div>
|הפירמידה
|אימה על-טבעית
|ארצות הברית
|גרגורי לוואסר
|
|-
| rowspan="6" |2015
|<div class="mw-content-ltr">Welcome to Yesterday</div>
|בחזרה לאתמול
|מדע בדיוני
|ארצות הברית
|דין ישראלייט
|שם הסרט הוחלף פעמיים: הוא יצא לאקרנים בשם "Almanac", אחר כך הוחלף ל-"Project Almanac", לפני שניתן לו השם הזה.
|-
|<div class="mw-content-ltr">Demonic</div>
|בית האימה
|אימה; על-טבעי
|ארצות הברית
|וויל קאנון
|
|-
|<div class="mw-content-ltr">Area 51</div>
|אזור 51
|אימה; מדע בדיוני
|ארצות הברית
|אורן פלי
|
|-
|<div class="mw-content-ltr">The Gallows</div>
|הגרדום
|אימה; על-טבעי
|ארצות הברית
|טראוויס קלאף, כריס לופינג
|
|-
|<div class="mw-content-ltr">The Visit</div>
|הביקור
|אימה
|ארצות הברית
|מ. נייט שאמלאן
|
|-
|<div class="mw-content-ltr">Be My Cat: A Film for Anne</div>
|
|אימה פסיכולוגי
|רומניה
|אדריאן טופיי
|דובר אנגלית
|-
| rowspan="5" |2016
|<div class="mw-content-ltr">The Dark Tapes</div>
|
|אימה
|ארצות הברית
|מייקל מק'קוואון; וינסנט ג'יי. גסטיני
|סרט הפאונד פוטג' המעוטר ביותר מאז שנת 1999 (נכון לדצמבר 2016), לאחר שזכה ב-31 פרסים וב-20 מועמדויות
|-
|<div class="mw-content-ltr">Unlisted Owner</div>
|
|אימה
|ארצות הברית
|ג'ד בראיין
|
|-
|<div class="mw-content-ltr">Operation Avalanche</div>
|
|מותחן
|ארצות הברית / קנדה
|מאט ג'ונסון
|
|-
|<div class="mw-content-ltr">Found Footage 3D</div>
|
|אימה
|ארצות הברית
|סטיבן דג'נארו
|סרטו הראשון של הבמאי. זכה בפרס שופטי ועדת הקבלה לפסטיבל ברוס קמבל לסרטי אימה לשנת 2016.
|-
|<div class="mw-content-ltr">Blair Witch</div>
|המכשפה מבלייר
|אימה; על-טבעי
|ארצות הברית
|אדם וינגארד
|הסרט השלישי בסדרת "פרויקט המכשפה מבלייר"
|-
| rowspan="2" |2017
|<div class="mw-content-ltr">Phoenix Forgotten</div>
|
|אימה פסיכולוגי; מסתורין
|ארצות הברית
|ג'סטין בארבר
|הוקרן בישראל בערוצי "הוט" בשם השגוי "הנעלמות מפיניקס", ואתרי קולנוע באינטרנט השתמשו בשמות שונים
|-
|<div class="mw-content-ltr">Open Water 3: Cage Dive</div>
|
|אימה פסיכולוגי
|אוסטרליה
|ג'רלד רישיונאטו
|ספין אוף שני לסרט "ים של פחד" (Open Water) משנת 2003, אחרי "לכודים בלב ים" (Open Water 2: Adrift) משנת 2006.
|-
|2018
|<div class="mw-content-ltr">Boots on the Ground</div>
|
|מלחמה על-טבעי
|בריטניה
|לואיס מלוויל
|טריילר רשמי ראשון הופץ ב-5 ביולי 2017
|-
|2019
|<div class="mw-content-ltr">The Gallows Act II</div>
|
|אימה; על טבעי
|ארצות הברית
|טראוויס קלאף; כריס לופינג
|סרט המשך ל"הגרדום" משנת 2015.
|-
|2021
|<div class="mw-content-ltr">Audition</div>
|
|דוקו-אימה; מציאות
|ארצות הברית
|אריק האף; ג'ושוע פול
|
|-
| rowspan="5" |2022
|<div class="mw-content-ltr">Archive 81</div>
|ארכיון 81
|אימה
|ארצות הברית
|רבקה תומאס; היפאא' אל-מנסור;ג'סטין בנסון; ארון מורהד
|סדרת נטפליקס
|-
|<div class="mw-content-ltr">The Alien Report</div>
|
|מותחן מדע בדיוני
|ארצות הברית
|
|מדמה סרט תיעודי, חלק ראשון מתוך טרילוגיה
|-
|<div class="mw-content-ltr">Infrared</div>
|(מילולית: תת-אדום)
|אימה
|ארצות הברית
|רוברט ליווינגס ורנדי מונדלול, הבן
|
|-
|<div class="mw-content-ltr">咒</div>
|הקללה
|אימה
|טאיוואן
|קווין קו
|
|-
|<div class="mw-content-ltr">Ghosts of Hiroshima</div>
|
|אימה; על-טבעי
|ארצות הברית
|ברנדון ווקר
|
|-
|2023
|<div class="mw-content-ltr">Frogman</div>
|
|אימה
|ארצות הברית
|אנתוני קאזנס
|
|-
| rowspan="2" |2024
|<div class="mw-content-ltr">My First Horror Film</div>
|
|אימה; מטא-קולנוע
|ארצות הברית
|שיהאן ון קליף
|
|-
|<div class="mw-content-ltr">Milk & Serial</div>
|
|קומדיית סלאשר
|ארצות הברית
|קרי בארקר
|1. סרט קצר (62 דקות).2. הופץ בערוץ היוטיוב "that's a bad idea" של קארי בארקר וקופר טומלינסון.3. הופק בתקציב של 800 דולר.
|}

{| class="wikitable mw-collapsible mw-collapsed"
|+וידאו קליפים
|-
!שם השיר
!ביצוע
!תאריך יציאה
!חברות הפקה
|-
|Testify
|<div class="mw-content-ltr">Rage Against the Machine</div>
|2 בנובמבר 1999
|Sony/ATV Music, Universal Music, Kobalt Music
|-
|Babalon A.D.
|Cradle of Filth
|3 במרץ 2003
|סוני
|-
|<div class="mw-content-ltr">Get Yourself High</div>
|The Chemical Brothers
|17 בנובמבר 2003
|Virgin Records, Astralwerks, Freestyle Dust
|-
|<div class="mw-content-ltr">Postcards from Italy</div>
|ביירות
|9 במאי 2006
|Ba Ba Bings Records, 4AD, Beggars Records
|-
|<div class="mw-content-ltr">Dayvan Cowboy</div>
|בורדס אוב קנדה
|29 במאי 2006
|Warp Records
|-
|<div class="mw-content-ltr">Video Games</div>
|לנה דל ריי
|7 באוקטובר 2011
|Interscope Records, Polydor Records, Vertigo Records, Stranger Recorsds
|-
|<div class="mw-content-ltr">I Need Your Love</div>
|קאלווין האריס
|12 באפריל 2013
|Deconstruction Records, Fly Eye Records, Columbia Records
|-
|<div class="mw-content-ltr">Run On Love</div>
|טובה לו, לוקאס נורד
|5 ביוני 2013
|Hybris, Radikal Records
|-
|<div class="mw-content-ltr">One Last Time</div>
|אריאנה גרנדה
|10 בפברואר 2015
|Republic Records
|-
|<div class="mw-content-ltr">Photograph</div>
|אד שירן
|11 במאי 2015
|Atlantic Records, Asylum Records
|-
|<div class="mw-content-ltr">Run Away with Me</div>
|קארלי ריי ג'פסן
|17 ביולי 2015
|604 Records, School Boy Records, Interscope Records
|}

==בישראל==
===סרטי קולנוע באורך מלא===
* "ג'רוזלם" – סרט אימה שביימו בשנת 2015 האחים דורון ויואב פז, שגם כתבו את התסריט. הסרט שדובר אנגלית מספר את סיפורן של שתי תיירות אמריקאיות בירושלים, שנקלעו לאירועי זוועות שהתרחשו בעיר העתיקה בערב יום הכיפורים. כחידוש טכנולוגי, הסרט מצולם דרך משקפי גוגל מנקודת ראותה של התיירת שמרכיבה אותם. מבקר הקולנוע נתן ליכטר העניק לסרט ציון של ארבעה וחצי כוכבים מתוך חמישה באתר סרט, והגדירו כמעניין וחדשני.
* "אנתרקס" – מותחן קונספירציה משנת 2017 בבימויו של שי שרף ובכיכובם של אודי פרסי, אורטל בן שושן, עמית אפשטיין ודנה מיינרט. העלילה מבוססת על סיפור אמיתי שחשף ניסויים שנעשו בחיילי צה"ל לצורך מציאת חיסון נגד חידקי האנתרקס, ומסופרת מנקודת ראותו של חייל מילואים המתעד את חבריו במצלמת וידאו. את התסריט כתבה יעל אורון, והפיקו אלעד פלג וחגי ארד. הסרט זכה בפרס הסרט הישראלי הטוב ביותר לשנת 2017 בפסטיבל אוטופיה.

===סרטים קצרים===
* "בני" – סרט משנת 2014 מאת עמית איצקר שכתב את התסריט, ביים וערך. איצקר משחק יחד עם טס השילוני רודמן בעלילה שעוסקת בראיון שמקיימת בלוגרית עם כוכב רשת, והראיון מסתיים ברצח. צילום הסרט נעשה בידי שני השחקנים עצמם.
* "אחד באפריל" – סרט אימה משנת 2014, שצולם כולו במכשיר אייפון על ידי יונתן דקל שגם ביים, כתב את התסריט ושיחק. העלילה נסבה אודות סטודנט לקולנוע שמוצא קטע וידאו שצילם סטודנט במחזור לימודים קודם ותיעד בו מתיחת אחד באפריל שעשה לבת-זוגו, והתפתחה לתאונה. הסרט זכה בפרס אופיר לסרט הקצר הטוב ביותר לשנת 2015, בפרס ואן ליר לסרט סטודנטים העלילתי הטוב ביותר בפסטיבל ירושלים 2014 ובציון לשבח מטעם פורום מבקרי הקולנוע בפסטיבל הבין-לאומי לסרטי סטודנטים בתל אביב 2014, השתתף בפסטיבל הסרטים הישראלי בלוס אנג'לס בשנת 2015, והוקרן בערוץ כאן 11 במאי 2017.
* "צומת הרוחות" – סרט אימה שהפיק וביים רותם מורט בשנת 2015, וזכה בפרס הסרט הטוב ביותר בפסטיבל קולנוע דרום באותה שנה. הסרט, שהוקרן בפסטיבל ברלין בשנת 2016, מספר את סיפורם של בני הזוג זוהר ובת-אל שירדו לחופשה בסיני, הסתבכו עם נהג טנדר שהטריד אותם, ונעלמו כשהם משאירים אחריהם מכונית מרוסקת ובה מצלמת וידאו שאיתה תיעדו את הנסיעה.
* "לא לגעת" – סרט שביימה אפרת רסנר בשנת 2015 במסגרת לימודיה בבית הספר סם שפיגל. הפיקה לאה טוניק, צילם גל רומבק, ערך אוריה הרץ. הסרט מספר את סיפורה של בחורה בשם הגר המתפרנסת מהמרות של קלטות וידאו ישנות לקבצים דיגיטליים, ובידיה נשארות קלטות שבעליהן לא דורשים אותן חזרה. הסרט זכה בפרס ראשון בפסטיבל סרטי סטודנטים באורוגוואי (2016), פרס נוסף בפסטיבל פואטייה, וכן הוקרן בפסטיבלים בסאו פאולו ובמונטנגרו.

==באינטרנט==
האפשרות לצלם סרט באמצעים ביתיים פשוטים וטלפונים חכמים הביאה לפריחת סרטי פאונד פוטג' בערוצי יוטיוב, באורכים משתנים החל מסרטונים של דקות ספורות. לרוב מדובר ביוטיוברים חובבי הסגנון, אך יש ערוצי יוטיוב של אולפנים קטנים ומפיקים עצמאיים המנסים להיבנות מהצלחות של סרטים כגון סדרת "פעילות על טבעית" ו"הגרדום". העיתונאית האמריקאית ג'ולייט בנט ריילה ציינה שביוטיוב לא תמיד ניתן לדעת אם סרטון הוא אמיתי או מבוים, מה שמוסיף לאווירת המסתורין.

בספטמבר 2017 נמסר רשמית על הקמת חברת POV Horror להפקה והפצה של סרטי אימה בטכניקת פאונד פוטג', כמיזם משותף של האתרים [http://foundfootagecritic.com/ Found Footage Critic] ו-[http://wickedhorror.com/ Wicked Horror]. החברה השיקה ערוץ הזרמת מדיה המאפשר צפייה בסרטים על פי דרישה.

בישראל, במאי 2019 עלה לרשת החברתית אינסטגרם מיזם ליום השואה, שכלל סדרת סרטונים קצרים אשר כביכול צילמה אווה היימן, נערה יהודיה ילידת רומניה שנספתה בשואה. המיזם, ששמו "הסטורי של אווה", התבסס על היומן האמיתי שכתבה היימן.

==ראו גם==
*פאונד פוטג' כמטא-קולנוע

==לקריאה נוספת==
* מיכאל גינזבורג, [http://www.rikavon.co.il/horror-rikavon-movies/ סרטי אימה שריקבון אוהבים], אוחזר ב-11 ביולי 2017
* מיכאל גינזבורג, [http://www.rikavon.co.il/bigfoot-project/ פרויקט ביגפוט – ריאיון עם אדוארדו סאנצ'ז], אוחזר ב-11 ביולי 2017
* מיכאל גינזבורג, [https://web.archive.org/web/20170227081235/http://harpatka.co.il/demo-affiliate-marketing-101-self-hosted-video/ ריאיון עם ג'יימס קולן ברסאק, ההבטחה הצעירה של האימה האמריקנית המודרנית], 18 בינואר 2015

==קישורים חיצוניים==
* [http://foundfootagecritic.com/ דף הבית של אתר Found Footage Critic] המפרסם עדכונים, מידע, ביקורות וניתוח של סרטי פאונד פוטג' 
* [http://foundfootagefiles.org/ הפודקאסט של אתר Found Footage Files] המציע סקירות וביקורות סרטים 
* [http://blairwitch.proboards.com/ דף הבית של אתר Blairwitch.net] המנהל קבוצות דיון של חובבי סדרת "המכשפה מבלייר" 
* 

==הערות שוליים==

*
*
*
קטגוריה:סרטי אימה לפי סוגה
קטגוריה:סוגות בצילום
קטגוריה:סוגות בקולנוע
קטגוריה:סרטים לפי סוגה קולנועית
קטגוריה:מינוחים בקולנוע
קטגוריה:אפקטים מיוחדים בקולנוע